

5

PATVIRTINTA
Valstybinio socialinio draudimo fondo 
valdybos prie Socialinės apsaugos ir 
darbo ministerijos direktoriaus 
[bookmark: _GoBack]2026 m. birželio 5 d. įsakymu Nr. V-249


VALSTYBINIO SOCIALINIO DRAUDIMO FONDO VALDYBOS
PRIE SOCIALINĖS APSAUGOS IR DARBO MINISTERIJOS
DUOMENŲ VALDYSENOS DEPARTAMENTO
DUOMENŲ KOKYBĖS SKYRIAUS NUOSTATAI

I SKYRIUS
BENDROSIOS NUOSTATOS

1. Valstybinio socialinio draudimo fondo valdybos prie Socialinės apsaugos ir darbo ministerijos Duomenų valdysenos departamento Duomenų kokybės skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Duomenų valdysenos departamento Duomenų kokybės skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. Skyrius yra Fondo valdybos administracijos padalinys, esantis kitame struktūriniame padalinyje, tiesiogiai pavaldus Duomenų valdysenos departamento direktoriui (toliau – Departamento direktorius).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos ir šiais nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. [bookmark: _Hlk231296948]Skyriaus valstybės tarnautojams ir darbuotojams, dirbantiems pagal darbo sutartis (toliau kartu – darbuotojai), keliamus reikalavimus ir funkcijas nustato šie Nuostatai, norminiai teisės aktai ir Fondo valdybos vidaus tvarkos  bei  darbuotojų pareigybių aprašymai.
5. Šiuose Nuostatuose vartojamos sąvokos suprantamos taip, kaip jos apibrėžtos Valstybinio socialinio draudimo fondo valdybos prie Socialinės apsaugos ir darbo ministerijos darbo reglamente, Valstybinio socialinio draudimo fondo valdybos prie Socialinės apsaugos ir darbo ministerijos Duomenų valdysenos departamento nuostatuose ir kituose teisės aktuose.

II SKYRIUS
SKYRIAUS TIKSLAS, UŽDAVINIAI IR FUNKCIJOS

6. Skyriaus veiklos tikslas – užtikrinti Valstybinio socialinio draudimo fondo administravimo įstaigose (toliau – Fondo administravimo įstaigos) tvarkomų duomenų kokybę, nuoseklumą ir patikimumą viso jų gyvavimo ciklo metu, formuojant ir įgyvendinant duomenų kokybės valdymo praktiką bei koordinuojant pagrindinių duomenų tvarkymą Fondo administravimo įstaigose.
7. Skyriaus uždaviniai:
7.1. nustatyti ir įgyvendinti duomenų kokybės reikalavimus bei užtikrinti jų taikymą Fondo valdybos informacinėje sistemoje ir procesuose;
7.2.  valdyti pagrindinius duomenis, užtikrinant jų vientisumą, vienareikšmiškumą ir nuoseklų naudojimą;
7.3. vykdyti duomenų kokybės stebėseną, identifikuoti duomenų kokybės problemas, inicijuoti ir koordinuoti jų sprendimą bei duomenų kokybės gerinimo veiklas, užtikrinant bendradarbiavimą tarp Fondo administravimo įstaigų padalinių.
8. Įgyvendindamas uždavinius, Skyrius vykdo šias funkcijas:
8.1. Duomenų kokybės reikalavimų nustatymo ir priežiūros srityje:
8.1.1. nustato duomenų kokybės kriterijus ir reikalavimus Fondo valdybos valdomiems ir Fondo administravimo įstaigų tvarkomiems duomenims ir procesams;
8.1.2. organizuoja duomenų kokybės kriterijų ir reikalavimų įgyvendinimą bei jų taikymo kontrolę;
8.1.3. kuria ir diegia duomenų kokybės stebėsenos mechanizmus bei rodiklius.
8.2. Pagrindinių duomenų valdymo srityje:
8.2.1. valdo ir prižiūri pagrindinius duomenų rinkinius, užtikrindamas jų tikslumą, struktūros nuoseklumą ir versijų kontrolę; 
8.2.2. koordinuoja vienodą pagrindinių duomenų naudojimą visoje Fondo valdybos informacinėje sistemoje;
8.2.3. organizuoja duomenų keitimų ir atnaujinimo valdymą.
8.3. Duomenų kokybės stebėsenos, gerinimo ir koordinavimo srityje:
8.3.1.  vykdo sistemingą duomenų kokybės rodiklių stebėseną, analizę ir vertinimą;
8.3.2. identifikuoja duomenų kokybės problemas, jų priežastis ir koordinuoja jų šalinimą;
8.3.3. rengia siūlymus, rekomendacijas ir užduotis duomenų kokybės gerinimui bei organizuoja jų įgyvendinimą;
8.3.4. organizuoja duomenų valymo, kokybės gerinimo ir prevencines iniciatyvas;
8.3.5. bendradarbiauja su Fondo valdybos administracijos padaliniais ir Valstybinio socialinio draudimo fondo valdybos teritoriniais skyriais (toliau – Teritoriniai skyriai), sprendžiant duomenų neatitikimus ir užtikrinant duomenų kokybės reikalavimų laikymąsi;
8.3.6. bendradarbiauja su informacinių technologijų funkcijas vykdančiais Fondo valdybos administracijos padaliniais, integruojant duomenų kokybės kontrolės mechanizmus į Fondo valdybos informacinę sistemą bei dalyvauja kuriant ir testuojant taikomąsias sistemas;
8.3.7. užtikrina duomenų pokyčių atsekamumą bei vertina duomenų struktūrų pokyčius, teikdamas siūlymus jų optimizavimui.
9. Skyrius pagal kompetenciją taip pat atlieka šias funkcijas:
9.1. rengia teisės aktų bei kitų dokumentų projektus; 
9.2. Departamento direktoriui pavedus, nagrinėja prašymus, paklausimus ir skundus bei rengia atsakymų į juos projektus;
9.3. dalyvauja įgyvendinant veiklos planavimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
9.4. [bookmark: _Hlk230357310]konsultuoja Fondo valdybos darbuotojus, teikia metodinę pagalbą Teritorinių skyrių darbuotojams pagal Skyriaus kompetenciją;
9.5. rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus; 
9.6. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
9.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
9.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Departamento direktoriui pavedus;
9.9. vykdo kitas teisės aktų nustatytas funkcijas, Departamento direktoriaus pavedimus.
III SKYRIUS
SKYRIAUS TEISĖS

10. Skyrius, įgyvendindamas jam nustatytus uždavinius ir vykdydamas funkcijas, turi teisę: 
10.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos administracijos padalinių ir Teritorinių skyrių;
10.2. [bookmark: _Hlk220525580]gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
10.3. [bookmark: _Hlk220525774]teikti Departamento direktoriui siūlymus Skyriaus veiklos sričiai priskirtais klausimais, taip pat dėl Skyriaus darbo organizavimo tobulinimo;
10.4. [bookmark: _Hlk220525785]naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS 

11. Skyriaus darbas organizuojamas vadovaujantis Fondo valdybos metiniais ir kitais veiklos planais, šiais Nuostatais, norminiais teisės aktais, Fondo valdybos vidaus tvarkomis  ir Departamento direktoriaus pavedimais.
12. Skyriui vadovauja Skyriaus vedėjas (toliau – Vedėjas), kuris yra tiesiogiai pavaldus Departamento direktoriui ir atskaitingas jam už Skyriaus veiklos rezultatus.
13. Vedėjas:
13.1. organizuoja Skyriaus veiklą ir užtikrina Skyriaus uždavinių ir funkcijų įgyvendinimą;
13.2. [bookmark: _Hlk220527308]paskirsto užduotis Skyriaus darbuotojams, stebi jų vykdymą ir teikia grįžtamąjį ryšį;
13.3. užtikrina Skyriaus veiklos koordinavimą su kitais Departamento ir Fondo valdybos administracijos padaliniais;
13.4. teikia Departamento direktoriui pasiūlymus dėl Skyriaus veiklos ir darbo organizavimo tobulinimo;
13.5. vykdo kitas savo pareigybės aprašyme ir kituose teisės aktuose nustatytas funkcijas bei Departamento direktoriaus pavedimus.
14. Nesant Vedėjo, jis pavaduojamas Fondo valdybos direktoriaus nustatyta tvarka.
15. Skyriaus darbuotojai yra tiesiogiai pavaldūs Vedėjui ir privalo tinkamai bei laiku atlikti jų pareigybės aprašymuose nustatytas funkcijas, vykdyti pavedimus, laikytis  teisės aktų ir vidaus tvarkos reikalavimų.
16. Skyriaus veiklą kontroliuoja Departamento direktorius teisės aktų nustatyta tvarka.

